DIY - Puutarhurin Maja - Blogi
Tätä asetelmaa esittelinkin teille jo aiemmin ”Saunajakkaran syksy” postauksessa.
Julkaistu 18. lokakuuta 2017
Muistatteko vielä kukkatuolin kirppikseltä? Samalla kierrätyskeskusreissulla löytyi myös kaksi vanhaa lampunkupua. Kuvuissa on kauniit etsatut kuviot ja soma piparkakkureunus yläaukon ympärillä. Kuin tilauksesta toiselta kirppikseltä löytyivät Ikean patterikäyttöiset led-valosarjat. Sitten tarvittiinkin vain pala hopeanväristä koruketjua, ohutta metallilankaa sekä kaksi pientä soikeaa rengasta ketjun kiinnitykseen. Muutama minuutti näpertelyä, valot lyhdyn sisälle ja kierrätyslyhdyt olivat valmiit.
Yksinäisiä eriparisia lampunkupuja kannattaa pelastaa kirppiksiltä. Niistä voi keksiä kaikenlaista kivaa. Läpinäkyvien kupujen sisälle voisi rakentaa vaikka pienen jouluisen maiseman lumisadepallojen tyyliin tai laittaa kuvun sisälle ilmakasvin.
Lyhtyyn tarvitaan vanha lampunkupu, patterikäyttöiset led-valot, pala ketjua ja metallilankaa.
Valmis DIY lyhty.
Lyhdyistä oli muuten aika vaikea ottaa valokuvia. Kauniita etsattuja kuvioita ei oikein saanut ikuistettua kuviin.
Kirjoittaja Minna - Puutarhurin MajaKategoriat DIY - Tein itseAvainsanat DIY, lyhdyt12 kommenttia artikkeliin Lyhdyt lampunkuvuista – DIY